Прывід магчымага Гран-пры ў Ягора Шаранкова стаў відавочным яшчэ ў паўфінале: адметны тэмбр, велічэзны дыяпазон голасу, магутная ўнутраная энергетыка і тое адчуванне імправізацыйнасці, калі складаецца ўражанне, быццам усё гэта сачыняецца “тут і цяпер”. Народная песня беларуска-ўкраінскага памежжа “Ой, дубе мой, дубе” ўпершыню з’явілася на эстрадзе ў 1976-м, апрацаваная Валерыем Дайнэкам і праспяваная ім у складзе ВІА “Червона рута”, дзе ён тады працаваў.